| Nacionalinis Kauno dramos teatras |
| --- |
|  |
| Įėjimas į teatrą |
| 

Nacionalinis Kauno dramos teatrasNacionalinis Kauno dramos teatras

54°53′49″š. pl. 23°54′38″r. ilg.﻿ / ﻿54.896957°š. pl. 23.910621°r. ilg.﻿ / 54.896957; 23.910621﻿ (Nacionalinis Kauno dramos teatras)Koordinatės: 54°53′49″š. pl. 23°54′38″r. ilg.﻿ / ﻿54.896957°š. pl. 23.910621°r. ilg.﻿ / 54.896957; 23.910621﻿ (Nacionalinis Kauno dramos teatras) |
|  |
| Vieta | Kaunas, Laisvės al. 71 |
| Savininkas | Lietuvos Respublikos kultūros ministerija |
| Atidarymas | 1920 m. |
| Paskirtis | Teatras |

**Nacionalinis Kauno dramos teatras** (Kauno dramos teatras) – pirmasis profesionalus stacionarus dramos teatras Lietuvoje.

Istorija
--------

Skulptūros II teatro aukšte
Pirmasis spektaklis – Hermano Sudermanno „Joninės" (1920 m. gruodžio 19 d. režisierius Juozas Vaičkus), suvaidintas Kauno miesto teatro rūmuose (dab. Kauno muzikinis teatras).

Teatro trupės branduolį sudarė 1918 m. Sankt Peterburge J. Vaičkaus įkurtos privačios dramos studijos auklėtiniai: Viktoras Dineika, Petras Kubertavičius, Ona Kurmytė-Mazurkevičienė, Juozas Stanulis, vėliau pradėjo vaidinti aktoriai Aleksandras Kupstas, Juozas Laucius, Stasys Pilka, Ona Rymaitė, Juozas Siparis, Ipolitas Tvirbutas, Teofilija Dragūnaitė-Vaičiūnienė, Antanina Vainiūnaitė-Kubertavičienė, Petronėlė Vosyliūtė-Dauguvietienė, Elena Žalinkevičaitė-Petrauskienė.

1924–1933 m. (su pertrauka) prie teatro veikė Vaidybos mokykla.

Išskirtiniu teatro laikotarpiu laikomi 1929–1933 m. kai teatre režisavo ir jam vadovavo Andrius Oleka-Žilinskas. Jis pirmasis lietuvių teatre realizavo Stanislavskio sistemos principus, išugdė naują režisierių kartą (Romualdas Juknevičius, Algirdas Jakševičius).

1940 m. teatre atkurta vaidybos studija (veikė iki 1950 m.).

1952 m. teatro trupę papildė Lunačiarskio valstybinio teatro meno instituto Maskvoje Lietuvių studijos 24 absolventai: A. Gabrėnas, K. Genys, V. Eidukaitis, L. Noreika, B. Raubaitė, G. Tolkutė, R. Varnaitė, L. Zelčius ir kiti.

2012 m. spalio 31 d. Kauno valstybiniam dramos teatrui už nacionalinės dramaturgijos puoselėjimą, produktyvų bendradarbiavimą su lietuvių dramaturgais, nuoseklią edukacinę veiklą ir išskirtinio kūrybinio braižo repertuarą suteiktas Nacionalinio Kauno dramos teatro statusas.

Pavadinimų kaita
----------------

* 1920–1922 m. – Dramos vaidykla
* 1922–1925 m. – Lietuvos Valstybės drama
* 1925–1940 m. – Valstybės teatras
* 1940–1941 m. – Valstybinis dramos, operos ir baleto teatras
* 1941–1944 m. – Kauno didysis teatras
* 1944–1949 m. – Kauno valstybinis dramos teatras
* 1949–1959 m. – Kauno valstybinis dramos ir muzikos teatras, vėliau – Kauno valstybinis muzikinis dramos teatras
* 1959–1990 m. – Kauno valstybinis dramos teatras
* 1990–2004 m. – Kauno valstybinis akademinis dramos teatras
* 2004–2012 m. – Kauno valstybinis dramos teatras
* nuo 2012 m. spalio 31 d. – Nacionalinis Kauno dramos teatras

Galerija
--------

* Kauno dramos teatrasKauno dramos teatras
* Valstybės teatras (dab. Kauno valstybinis muzikinis teatras)Valstybės teatras (dab. Kauno valstybinis muzikinis teatras)
* Teatro fasadas žvelgiant iš Laisvės alėjosTeatro fasadas žvelgiant iš Laisvės alėjos

Šaltiniai
---------

1. ↑  Kauno dramos teatro vadovas: turime pateisinti šį vardą. // Kauno diena, 2013 m. sausio 11 d.
2. ↑  Kauno valstybiniam dramos teatrui suteiktas nacionalinio teatro statusas  Archyvuota kopija 2015-06-10 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: Nacionalinis Kauno dramos teatras** – vaizdinė ir garsinė medžiaga  |

* Oficiali svetainė